རྒྱབ་ཤ་དཀར་པོ་ལས་བསྟན་དོན།རྒྱལ་སྤྱིའི་གནས་བབ་ནི་གཏིང་ཟབ་པས་རིམ་འགྱུར་བྱུང་ཡོད།རྒྱལ་སྤྱིའི་སྟོབས་ཤུགས་བསྡུར་བ་དང་།འཛམ་གླིང་བདག་དམ་མ་ལག་སྒྲིག་གཞི།ཡ་གླིང་དང་ཞི་བདེ་རྒྱ་མཚོའི་ས་འབྲེལ་འཐབ་ཇུས་གནས་བབ་དང་རྒྱལ་སྤྱིའི་དཔལ་འབྱོར།ཚན་རྩལ།དམག་དོན་འགྲན་རྩོད་གནས་བབ་སོགས་ད་ལྟ་ལོ་རྒྱུས་རང་བཞིན་གྱི་འགྱུར་ལྡོག་བྱུང་བཞིན་ཡོད།ཀྲུང་གོའི་འཕེལ་རྒྱས་ནི་སྔར་བཞིན་མདུན་ལམ་རྒྱ་ཆེ་བའི་གལ་ཆེའི་འཐབ་ཇུས་གོ་སྐབས་སུ་ཁེལ་ཡོད་ལ།ཕྱིའི་ཁོར་ཡུག་སྤྱིའི་ཆ་ནས་ཕན་ཡོད་དུ་སྣང་།ཀྲུང་གོ་སྔར་བཞིན་སྣ་མང་རྙོག་འཛིང་གི་བདེ་འཇགས་འཇིགས་སྐུལ་ལ་འཕྲད་ཡོད།ཕྱིའི་གེགས་ཤུགས་དང་འགྲན་རྩོད་རིམ་གྱིས་ཇེ་མང་དུ་འགྱུར།འཚོ་གནས་བདེ་འཇགས་གནད་དོན་དང་འཕེལ་རྒྱས་བདེ་འཇགས་གནད་དོན།སྲོལ་རྒྱུན་བདེ་འཇགས་འཇིགས་སྐུལ་དང་སྲོལ་རྒྱུན་མ་ཡིན་པའི་བདེ་འཇགས་འཇིགས་སྐུལ་ཕན་ཚུན་མཉམ་འདྲེས།རྒྱལ་ཁབ་གཅིག་གྱུར་སྲུང་སྐྱོང་།མངའ་ཁོངས་ཆ་ཚང་སྲུང་སྐྱོང་།འཕེལ་རྒྱས་ཁེ་ཕན་སྲུང་སྐྱོང་གི་འོས་འགན་ལྕི་ཞིང་དཀའ་ཚེགས་ཆེ།རྒྱལ་ཕྱིའི་ནུས་ཁུངས་ཐོན་ཁུངས།འཐབ་ཇུས་བརྒྱུད་ལམ་བདེ་འཇགས་དང་རྒྱལ་ཕྱིའི་ལས་ཁུངས།མི་སྣ་དང་རྒྱུ་ནོར་བདེ་འཇགས་སོགས་རྒྱལ་ཕྱིའི་ཁེ་ཕན་བདེ་འཇགས་གནད་དོན་སོགས་འབུར་དུ་ཐོན་ཡོད།